**Jeremy Charles Robert Clarkson** (s. 11. huhtikuuta 1960 Doncaster, Englanti) on journalisti, autoasiantuntija ja brittiläisen autoaiheisen televisio-ohjelma *Top Gearin* entinen juontaja. Hän juontaa nykyään *The Grand Touria* ja *Haluatko miljonääriksi?* -ohjelman brittiläistä versiota.

Ura
---

### Autojen parissa

*Top Gearin* juontajana ensin vuosina 1989–1999 ja pienen tauon ja formaattiuudistuksen jälkeen vuodesta 2002 vuoteen 2015 suorapuheinen Clarkson on herättänyt keskustelua tahallisen provokatiivisilla ja tulkinnasta riippuen jopa rasistisilla mielipiteillään. Hänen kommenttinsa muun muassa brittiläisestä autokulttuurista, julkisesta liikenteestä, liikenteen kameravalvonnasta, yhdysvaltalaisista ihmisistä, saksalaisista ja saksalaisista autoista, ranskalaisista ja jopa *Top Gearin* tilanneesta BBC:stä ovat saaneet usein palstatilaa brittiläisessä lehdistössä. Vuonna 2015 BBC päätti työsopimuksen Clarksonin kanssa tämän käytyä Top Gear -ohjelman tuottajan kimppuun ohjelman kuvauksissa.

Clarkson keskittyi Top Gearin koeajoissa lähinnä suuritehoisten autojen teknisten ominaisuuksien, teho–paino-suhteen ja ajettavuuden arviointiin. 

Jeremy Clarksonin tuotantoon kuuluvat myös erilaiset suoraan DVD:lle ja televisioon tuotetut autoaiheiset makasiiniohjelmat, jotka on julkaistu *Top Gearistä* erillisinä ohjelmakokonaisuuksina, muun muassa nimillä *Star Cars*, *Jeremy Clarkson’s Motorworld* ja *Jeremy Clarkson’s Car Years*.

Clarkson on televisiotyön ohella ollut myös sanomalehti *Sunday Timesin* kolumnisti.

### BBC-uran alku

Jeremy Clarkson näytteli 12-vuotiaana jonkin aikaa sisäoppilaitoksen koulupoikaa BBC:n radiokuunnelmasarjassa, joka perustui Anthony Buckeridgen kirjoittamiin Jennings-poikakirjoihin. Näyttelijänpesti loppui lyhyeen äänenmurroksen takia.

Yksityiselämä
-------------

Autoharrastajana tunnettu Clarkson on omistanut useita urheiluautoja, joista kalleimpia ovat olleet Ferrari 355 GTS, Mercedes-Benz SL 55 AMG, Lamborghini Gallardo Spyder ja Ford GT. Clarkson sai Fordilta osto-oikeuden yhteen Ford GT:hen. Englantiin autoja tuotiin vain 28 kappaletta ja Ford valikoi ostajat etukäteen varauksen tehneistä runsaasta kahdestatuhannesta ostajaehdokkaasta. Clarkson kuitenkin palautti auton Fordille kuukauden kuluttua toimituksesta. Syyksi hän ilmoitti lukuiset tekniset viat. Muita Clarksonin omistamia autoja ovat muun muassa Volvo XC90 ja Ford Focus. Alfa Romeo on eräs Clarksonin suosikkiautomerkkejä. 

Vuonna 1993 Clarkson meni naimisiin agenttinsa Frances Catherine Cainin kanssa, ja heillä on kolme lasta, Emily, Finlo ja Katya. Clarkson asuu perheineen Chipping Nortonissa, Oxfordshiressa, Englannissa. Hänellä oli töidensä vuoksi aiemmin myös asunto Lontoossa, mutta pariskunta myi sen ja osti Mansaarella sijaitsevan majakan toiseksi asunnokseen.

Teoksia
-------

* *Se ei ole vain kone*. (I Know You Got Soul, 2006.) Suom. Risto K. Träff. Jyväskylä: Atena, 2011. ISBN 978-951-79-6798-3.

Lähteet
-------

1. 1 2  Jeremy Clarkson (b.1960) My Yorkshire
2. ↑  richkym: The Grand Tour 2022 Special Release Date: Locations & Updates *Know Your Mobile*.  8.7.2022. Viitattu 6.9.2022. (englanniksi)
3. ↑  ANDREA BLAZQUEZ: Jeremy Clarkson: Who Wants to Be a Millionaire host impressive net worth *Express.co.uk*.  17.7.2021. Viitattu 6.9.2022. (englanniksi)
4. ↑  Clarkson sees `nothing wrong' with his racist views The Independent
5. ↑  Jeremy Clarkson causes outrage after blowing up Routemaster The Telegraph 2008
6. ↑  Clarkson on: German cars (Arkistoitu – Internet Archive) BBC
7. ↑  Clarkson's blitzkrieg offends the Germans Daily Mail 2005
8. ↑  Jeremy Clarkson dropped by BBC after damning report into attack on producer
9. ↑  Jeremy Clarkson's Net Worth (Arkistoitu – Internet Archive) The Richest
10. ↑  Parkinson, Justin: The Jeremy Clarkson story, BBC News Magazine 26.3.2015.
11. ↑  Jeremy Clarkson's anger at ramblers who disturb his peace at lighthouse home Daily Mail 2009

Aiheesta muualla
----------------

Wikisitaateissa on kokoelma sitaatteja aiheesta ***Jeremy Clarkson***. 

* Jeremy Clarkson Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Saksa
* Israel
* Yhdysvallat
* Latvia
* Tšekki
* Australia
* Korea
* Alankomaat
* Puola
* Portugali
* Venäjä

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* IdRef

 |

 |